钦定古今图书集成/历象汇编/乾象典/第090卷 > 舟中眺雪 李应征
## 钦定古今图书集成/历象汇编/乾象典/第090卷 > 舟中眺雪 李应征

“俯仰迷江甸，东南冻未苏。扁舟下远水，积雪断寒芜”，
“朔气连沧海，穷阴混太湖。潇潇兼霰密，脉脉受风扶。
大地遥浮越，低空近压吴。山川纷莽旷，云木半虚无。
雁路才分影，鸥沙祇辨呼。戢鳞潜素鲤，侧目逗饥乌。
色借齐宫并，音操郢曲孤。披来朝练净，映处夜珠怙。
不用裁《梁赋》，偏宜入《剡图》。乍惊容鬓似，却怪岁华徂。”
腊渐回杓斗，春先到酒垆。乾坤原浩荡，泥滓暂崎岖。
自笑寒暄态，谁燃造化𬬻。圣朝阳德在，白日丽高衢。